Siden slutningen af maj har den københavnske bandegruppering Loyal To Familia, LTF, forsøgt at få fodfæste i Aarhus, hvilket har medført en række skudepisoder i og omkring Gellerupparken.

Over hundrede personer er indtil videre blevet anholdt af Østjyllands Politi, men meget tyder på, at konflikterne ikke er helt ovre endnu.

Fadi Kassem, der er byrådskandidat for SF i Aarhus, har arbejdet som socialarbejder i Gellerupområdet i 15 år. Han har en har en række forslag til, hvordan man fremover kan forebygge at unge ender i bandemijøerne.